Kura-kura duri

Kura-kura duri, (bahasa Inggeris: spiny turtle) nama lain kura-kura matahari atau kura-kura mas. Ia adalah sejenis kura-kura yang hidup di Brunei, Indonesia, Malaysia, Myanmar, Philippines, Singapura, dan Thailand. Ia hidup di kawasan tanah pamah serta hutan hujan bukit, biasanya berdekatan dengan sungai kecil, khususnya di kawasan-kawasan bukit sehingga 900 meter tingginya.

Ciri-ciri
Kura-kura duri adalah tergolong dalam kumpulan haiwan yang dikenali sebagai kura-kura, yang merujuk secara umum kepada haiwan yang tergolong dalam golongan benda hidup, alam haiwan, bertulang belakang, kelas reptilia. Tubuh kura-kura duri dilindungi oleh kerangka khas yang terbentuk dari rusuk mereka. Kesemua kura-kura, sama ada yang masih hidup atau telahpun pupus merupakan dari susunan Chelonia, termasuk super susunan Testudines. 

Bentuk cangkerangnya yang berduri berfungsi sebagai penghalang daripada sebarang pemangsa seperti ular. Begitulah haiwan ini mendapat nama. Bagaimanapun, lama-kelamaan duri ini akan menghilang dengan peningkatan usia. Jadi cangkerang kura-kura dewasa lebih licin berbanding kura-kura yang muda. Karapasnya berwarna coklat dan terdapat jaluran lunas ditengah-tengah karapas yang berwarna pucat. Manakala kepala dan hujung kaki-kakinya berwarna kelabu-coklat. Plastronnya terdapat garisan-garisan gelap radial pada setiap skutanya.

Permakanan
Kura-kura duri merupakan haiwan maun. Makanan utama kura-kura duri adalah tumbuhan.

Pembiakan
Sebagai reptilia, kura-kura duri membiak dengan cara bertelur di dalam sarang yang dibinanya. Apabila tiba musim mengawan, kura-kura jantan dikatakan terangsang apabila terkena air hujan. Termasuklah kura-kura yang dibela. Ia akan mengejar kura-kura betina untuk melakukan proses mengawan. Biasanya satu atau dua biji telur sahaja yang dihasilkan pada waktu malam atau awal pagi. Kura-kura betina bertelur tiga kali setahun. engsel yang ada pada plastron betina memudahkannya untuk bertelur. Rekod menunjukkan penetasan telur berlaku selama sama ada 106, 110 atau paling lama 145 hari selepas bertelur.

Galeri

Rujukan
  Kemasukan pangkalan data termasuk justifikasi tentang mengapa spesies ini terancam.

Pautan luar
 Gambar dan filem mengenai Kura-kura Duri (Heosemys spinosa) 
 Carian gambar di Google

 Testudines